Document ID: 32013R0467

32013R0467
L 135/5
SLUŽBENI LIST EUROPSKE UNIJE
16.05.2013.
PROVEDBENA UREDBA KOMISIJE (EU) br. 467/2013
od 16. svibnja 2013.
o izmjeni Uredbe (EZ) br. 206/2009 o uvozu u Zajednicu osobnih pošiljaka proizvoda životinjskog podrijetla u vezi s informacijama na plakatima koje moraju biti dostupne putnicima i općoj javnosti
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno treću alineju njezinog članka 8. stavka 5.,
budući da:
(1)
Uredbom Komisije (EZ) br. 206/2009 (2) utvrđuju se pravila o unosu u Uniju osobnih pošiljaka proizvoda životinjskog podrijetla nekomercijalnog karaktera koje sačinjavaju dio prtljage putnika ili se isporučuju privatnim osobama u malim količinama također kao rezultat narudžbi na daljinu (na primjer poštom, telefonom ili putem interneta).
(2)
Člankom 3. Uredbe (EZ) br. 206/2009 zahtijeva se da države članice osiguraju da su putnici koji dolaze iz trećih zemalja na svim ulaznim točkama u Uniju upoznati s veterinarskim uvjetima koji vrijede za osobne pošiljke koje se unose u Uniju. Informacije putnicima moraju uključivati barem informacije sadržane na jednom od plakata iz Priloga III. toj Uredbi. Plakati sadrže informacije o odstupanjima za određene treće zemlje u geografskoj blizini i s ograničenim rizikom za zdravlje životinja.
(3)
Hrvatska je jedna od tih zemalja. Od datuma stupanja na snagu Ugovora o pristupanju Hrvatske i podložno tom Ugovoru potrebno je izbrisati unos za tu zemlju s tih plakata.
(4)
Također je primjereno neznatno revidirati tekst i izgled poruke predstavljene na plakatu kako bi bio jasniji putnicima i općoj javnosti.
(5)
Prilog III. Uredbi (EZ) br. 206/2009 bi stoga trebalo na odgovarajući način.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog III. Uredbi (EZ) br. 206/2009 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu od datuma stupanja na snagu Ugovora o pristupanju Hrvatske i podložno tom Ugovoru.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. svibnja 2013.

Labels: 17
5
10
0
3
6
18
15